في كتاب تفسير مكتوب في انه في التعدد في مصلحة للمجتمع وللرجال والنساء وعشان ينفع الرجل يتجوز بأخري عشان النفاس والحيض والكلام ده في وقتها مش هيعرف يجامع زوجته !! معلش يعني هما متجوزنا عشان الجنس بس ؟؟والتعدد ده جواز ابو اسبوعين ولا اي ده في ايه
هو أنتم مش هترحمونا من الأسئلة دي ياجماعة بجد؟!  مش معقول كده فعلًا! على كل حال ؛ قال رسول الله : "يا معشر الشباب : من استطاع منكم الباءة فليتزوج فإنه ((أغض للبصر)) و ((أحصن للفرج))"  فالنبي هنا بيقول أنه من أغراض الزواج الرئيسية أهه الاكتفاء الجنسي بالزوجة ..  فلو الزوج مش مكتفي أو خلق الله له شهوة عالية فآه يتجوز عشان يعرف يغض بصره ويحصن فرجه ..  دي مش حاجة جديدة يعني .. والتعدد مش جواز أم أسبوعين .. دا هيجيب مهر ومسكن وأثاث برضه ويتكلف زي أي جوازة .. ويعيش يصرف على بيتين.  فهو الراجل غرمان يعني كده كده ..  سيبيه بقى يحصن نفسه بدل ما يقع في الحرام .. وهما مش بيتجوزوكم عشان الجنس (بس) ؛ وإلا كانوا راحوا أي بيت دعارة خلص فيه القصة ومشى ..  بيتجوزوا بقى على سنة الله ورسوله ويتقوا الله في أنفسهم وزوجاتهم ؛ ويبقى في مودة ورحمة وسكينة ؛ ودا مش هيكون متحقق لو الزوج متضايق من زوجته جنسيًا عشان يكون مفهوم بس. فياريت من فضلكم تسلموا لتشريع الله الحكيم .. وبلاش كل شوية أسئلة في التعدد وما تعددش.. ماحدش قالك ما تغيريش على زوجك وتبقي مبسوطة أنه رايح لواحدة غيرك ؛ بس ما ينفعش الغيرة دي تتجاوز حدودها وتبقى اعتداء على الحقوق التي أباحها الله للرجل وعلى الشرع ..